D.F. Malanbrug

Die D.F. Malanbrug verbind Noordoewer in Namibië oor die Oranjerivier met Vioolsdrif in Suid-Afrika.

Vir baie jare was die toegangsroete tussen Suid-Afrika en Namibië met ponte oor die Oranje by Goodhouse en Vioolsdrif. Op 28 November 1956 is die D.F. Malanbrug oopgestel. Dit vorm die mees noordelike punt van die N7-hoofpad vanaf Kaapstad en die mees suidelike punt van die B1-hoofpad vanaf Angola via Windhoek en Grünau. Die brug is 150 km suidwes van Karasburg, 110 km noord van Springbok, 350 km van die Oranje se mond, 300 m bo seespieël en nagnoeg by 28° 47′ suid en 17° 38′ oos. Die dubbelbaanbrug is 350 m lank, 9 m breed en 12 m bo die rivierbedding.

Hierdie brug het die besproeiingsboere van die omgewing nader aan en vinniger by die spoorwegeindpunt by Bitterfontein en dus die markte vir hul produkte gebring.

 Sien ook 
 Lys van kruisings oor die Oranjerivier
 D.F. Malan
 Sendelingsdrif
 Vyfmylpoort

 Verwysings 

Kategorie:Brûe in Suid-Afrika
Kategorie:Brûe in Namibië